Мы махуэхэм
Бадзэуэгъуэм и 16, щэбэт
622 гъэр Муслъымэн махуэгъэпсым и щIэдзапIэщ. Ислъамым и къежьапIэу къалъытэ. Мухьэмэд Бегъымбарыр Мэккэм икIри Мадинэ кIуащ.
1790 гъэм США-м и Конгрессым унафэ къищтащ къэралым и къалащхьэщIэ Вашингтон щаухуэну щIыр абы хухэхыным теухуауэ.
1909 гъэм автомобилхэр къыщIэзыгъэкI «Ауди» компаниер къызэрагъэпэщащ.
1945 гъэм США-м и Тринити полигоным, Нью-Мексикэ штатым щыIэм) дунейм щыяпэу атомнэ бомбэм и лъэщагъыр щагъэунэхуащ. А гъэ дыдэм Америкэм а Iэщэ шынагъуэр щридзыхащ Японием и Хиросимэ (шыщхьэуIум и 6-м), Нагасаки (шыщхьэуIум и 9-м) къалэхэм.
1956 гъэм Карело-Финскэ ССР-р Карелие АССР-ру зэрахъуэкIащ. Иджыпсту ар УФ-м хыхьэ Карелие Республикэщ.
1965 гъэм къызэIуахащ Монблан бгым (Альпы къуршхэм я щыгу нэхъ лъагэ дыдэм) кIуэцIрыкI гъуэгур. Абы зэпищIащ Франджым и Шамони, Италием и Курмайор къалэхэр.
1979 гъэм Хъусейн Садам Иракым и президент хъуащ.
1990 гъэм Украинэ ССР-м и Радэ Нэхъыщхьэм а республикэр зыми и унафэ щIэмытыным теухуа Декларацэр къищтащ.
ТхакIуэ КIэрэф Мухьэмэд къызэралъхурэ илъэс 94-рэ ирокъу.
СССР-м спортымкIэ и мастер, къэралым щэнейрэ и чемпион, КъБР-м физкультурэмрэ спортымкIэ щIыхь зиIэ и лэжьакIуэ Къуэдзокъуэ Анатолий и ныбжьыр илъэс 81-рэ ирокъу.
СССР-м и цIыхубэ артисткэ, Украинэм и ЛIыхъужь Роговцевэ Адэ и ныбжьыр илъэс 79-рэ ирокъу.
Искусствоведенэм и доктор, КъБКъУ-м и профессор Мэлбахъуэ Борис и ныбжьыр илъэс 76-рэ ирокъу.
УэрэджыIакIуэ, музыкант, УФ-м щIыхь зиIэ и артист, Къэрэшей-Шэрджэсым и цIыхубэ артист Лепс Григорий (и унэцIэ дыдэр Лепсверидзещ) и ныбжьыр илъэс 54-рэ ирокъу.
УэрэджыIакIуэ, композитор цIэрыIуэ, УФ-м щIыхь зиIэ и артист Агутин Леонид и ныбжьыр илъэс 48-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 29 — 31-рэ, жэщым градус 21 — 25-рэ щыхъунущ.
Бадзэуэгъуэм и 17, тхьэмахуэ
Урысейм и Дзэ-Тенджыз флотым и авиацэм и махуэщ
Этнографым и махуэщ
Металлургым и махуэщ
Корее Республикэм и конституцэм и махуэщ
Финляндием щагъэлъапIэ Демократием и махуэр
1775 гъэм США-м дунейм щыяпэу къыщызэIуахащ дзэм къулыкъу щызыщIэхэм папщIэ сымаджэщ.
1868 гъэм Японием и къалащхьэр Киото ирахри Токио яхьащ.
1918 гъэм Романовхэ я унагъуэр Екатеринбург щаукIащ.
1942 гъэм Сталинград папщIэ екIуэкIа зауэм щIидзащ.
1945 гъэм ЕтIуанэ дунейпсо зауэм текIуэныгъэр къыщызыхьа къэралхэм я Iэтащхьэхэм я Берлин (Потсдам) конференцыр (бадзэуэгъуэм и 17 — шыщхьэуIум и 2-хэм екIуэкIар) къызэIуахащ.
1967 гъэм Лениным и цIэр зэрихьэу Арщыдан щыIэ колхозым Ленин орденыр къратащ.
1976 гъэм Монреаль (Канадэ) ХХI Олимп джэгухэр къыщызэIуахащ.
Дипломат, Дунейпсо олимп комитетым и унафэщIу щыта Самаранч Хуан Антонио къызэралъхурэ илъэс 96-рэ ирокъу.
КъШР-м и Правительствэм и УнафэщIу лэжьа Уэз Анатолий и ныбжьыр илъэс 74-рэ ирокъу.
Нэмыцэ политик, Германием и канцлер Меркель Ангелэ и ныбжьыр илъэс 62-рэ ирокъу.
Шэрджэс сурэтыщI Къардэн Мухьэдин и ныбжьыр илъэс 48-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 30 — 34-рэ, жэщым градус 21 — 24-рэ щыхъунущ.
Бадзэуэгъуэм и 18, блыщхьэ
Манделэ Нельсон и дунейпсо махуэщ
Испанием щагъэлъапIэ Лэжьыгъэм и махуэр
Ди эрэм и 64 гъэм Рим мафIэм исат. Район 14-м ящыщу къэнар 4 къудейт.
1941 гъэм Къардэн Къубатий япэ фашист кхъухьлъатэр къриудыхащ.
Адыгэ джэгуакIуэ Мыжей Сэхьид къызэралъхурэ илъэси 167-рэ ирокъу.
Къэрал лэжьакIуэ, политик, СССР-м нэгъуэщI къэрал IуэхухэмкIэ и министру, Совет Нэхъыщхьэм и Президиумым и УнафэщIу щыта Громыкэ Андрей къызэралъхурэ илъэси 107-рэ ирокъу.
ТхакIуэ, литературэдж, искусствовед КIурашын БетIал къызэралъхурэ илъэс 84-рэ ирокъу.
КъБР-м и цIыхубэ усакIуэ, УФ-м и Къэрал саугъэтым и лауреат Зумакуловэ Танзиля къыщалъхуа махуэщ.
Къэрал лэжьакIуэ, УФ-м щэнхабзэмкIэ и министр Мединский Владимир и ныбжьыр илъэс 46-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 29 — 33-рэ, жэщым градус 21 — 25-рэ щыхъунущ.
